《豆腐诗次韵二首 其一》
清代·陈柄德

采菽中原正及秋，一筐好借水云溲。蒸来香近红莲美，砻去浆飞白练柔。

自有清腴宜雅俗，不教渣滓稍分留。从今莫笑先生腐，冰雪声华夹袋收。

作者简介：字伯谦，号吉甫，江阴陈墅人，乾隆丁酉拔贡，朝考一等第一名，因病未用，誊录议叙丰县教谕，荐授旌德知县。道光六年卒，年七十六。著有嵎山集。